Ir-Regolament tal-Kummissjoni (KE) Nru 1877/2002
tal-21 ta’ Ottubru 2002
li jemenda r-Regolament (KE) Nru 1898/97 li jistipula regoli ta’ applikazzjoni fis-settur tal-laħam tal-majjal għall-arranġamenti li għalihom jipprovdu r-Regolamenti tal-Kunsill (KE) Nru 1727/2000, (KE) Nru 2290/2000, (KE) Nru 2433/2000, (KE) Nru 2434/2000, (KE) Nru 2435/2000 u (KE) Nru 2851/2000 u li jħassar ir-Regolamenti (KEE) Nru 2698/93 u (KE) Nru 1590/94
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ewropea,
Wara li kkunsidrat ir-Regolament tal-Kunsill (KE) Nru 1408/2002 tad-29 ta’ Lulju 2002 li jistabbilixxi konċessjonijiet fil-forma ta’ kwoti ta’ tariffi Komunitarji għal xi prodotti agrikoli u li jipprovdi għall-aġġustament, bħala miżura awtonoma u tranżitorja, ta’ xi konċessjonijiet agrikoli li għalihom jipprovdi l-Ftehim Ewropew ma’ l-Ungerija [1], u b’mod partikolari l-Artikolu 1(3) tiegħu,
Billi:
(1) Ir-Regolament tal-Kummissjoni (KE) Nru 1898/97 [2], kif l-aħħar emendat bir-Regolament (KE) Nru 1006/2001 [3] jippreskrivi r-regoli ta’ applikazzjoni fis-settur tal-laħam tal-majjal għall-arranġamenti fil-Ftehim Ewropej. Għandu jiġi emendat skond id-disposizzjonijiet dwar il-prodotti tal-laħam tal-majjal fir-Regolament (KE) Nru 1408/2002 li jissostitwixxi r-Regolament tal-Kunsill (KE) Nru 1727/2000 [4] u jżid prodotti ġodda ma’ dawk koperti b’dak ir-Regolament.
(2) Bl-istess mod tar-Regolament (KE) Nru 1408/2002, dan ir-Regolament għandu jgħodd mill-1 ta’ Lulju 2002.
(3) Il-miżuri li għalihom jipprovdi dan ir-Regolament huma skond l-opinjoni tal-Kumitat ta’ Ġestjoni għall-Laħam tal-Majjal;
ADOTTAT DAN IR-REGOLAMENT:
L-Artikolu 1
Ir-Regolament (KE) Nru 1898/97 huwa emendat kif ġej:
1. it-titolu huwa sostitwit b’dan li ġej:
"Ir-Regolament tal-Kummissjoni (KE) Nru 1898/97 tad-29 ta’ Settembru 1991 li jippreskrivi regoli għall-applikazzjoni fis-settur tal-laħam tal-majjal għall-arranġamenti li għalihom jipprovdu l-patti tal-Ftehim Ewropew mal-Bulgarija, ir-Repubblika Ċeka, is-Slovakkja, ir-Rumanija, il-Polonja u l-Ungerija"
.
2. L-Anness I.A huwa sostitwit bl-Anness li jinsab ma’ dan ir-Regolament.
L-Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jgħodd mill-1 ta’ Lulju 2002.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-21 ta’ Ottubru 2002.